พอดีมีพี่คนนึงเค้าบอกกับแฟนเค้าว่าเค้าเป็นเนื้องอกในสมอง แล้วเค้าก็บอกว่า เค้าจำอะไรไม่ค่อยได้ เพราะเนื้องอกลามไปครึ่งสมองแล้ว แต่เค้าก้อทำงานได้ปกติใช้ชีวิตปกติเหมือนคนที่ไม่เป็นอะไร อยากรู้ค่ะว่าอาการมันเป็นยังไง
สวัสดีค่ะ เนื้องอกในสมองนั้นมีหลายชนิด มีทั้งเนื้องอกธรรมดา เนื้อร้ายหรือมะเร็ง อาการก็จะมีได้หลากหลาย ขึ้นอยู่กับชนิดและตำแหน่งที่เป็น โดยรวมแล้ว อาการที่อาจพบ ได้แก่- อาการปวดหัวที่มีลักษณะรุนแรงขึ้นเรื่อย ๆ โดยเฉพาะเมื่อปวดมากเวลาตื่นนอนตอนเช้า หรือเวลาไอ จาม เบ่งอุจจาระ ทานยาแก้ปวดแล้วไม่บรรเทา- อาการอาเจียนพุ่ง โดยไม่มีอาการคลื่นไส้นำมาก่อน- มีปัญหาการได้ยิน หูอื้อ การได้ยิรนเสียงลดลง เวียนศรีษะบ้านหมุน- มีปัญหาในการมองเห็น ลานสายตาแคบลง ตามัว มองเห็นภาพซ้อน ตากระตุก- อาการชักแบบต่างๆ ทั้งชักแบบเฉพาะที่และชักทั้งตัว- แขนขาซีกใดซีกหนึ่งอ่อนแรง หรือชา พูดไม่ชัด- ทรงตัวลำบาก เดินเซ- มีการเปลี่ยนแปลงนิสัย บุคลิกภาพ พฤติกรรม- มีปัญหาด้านความจำ- มีปัญหาในการนอนหลับ- มีอาการของฮอร์โมนผิดปกติต่างๆ เช่น น้ำนมไหล มีใบหน้าใหญ่ อาการของไทรอยด์เป็นพิษ ภาวะ cushing's syndromeg เป็นต้นอาการต่างๆ เหล่านี้ไม่จำเป็นต้องเกิดขึ้นทุกอาการ โดยมากมักเกิดเป็นเพียงบางอาการ หากไม่ได้รับการรักษา อาการก็จะเป็นมากขึ้นเรื่อยๆ และอาจปรากฏอาการอื่นๆเพิ่มขึ้นเรื่อยๆ